Arutelu:Juudi keel - Vikipeedia, vaba entsüklopeedia

# Arutelu:Juudi keel

###

Lause "Juudi keelt ei ole tegelikkuses olemas" ei ole üheselt mõistetav ning seda tuleks minu arvates vältida.

Nimetust "juudi keel" on eesti keeles traditsiooniliselt jidiši kohta kasutatud. ENE 1. väljaandes on ka artikkel "juudi keel" jidiši kohta. Võib ju olla, et nüüd ei soovitata seda nimetust enam kasutada, kuid siis tuleks vähemalt märkida, et see on eesti keeles tähendanud jidišit. Andres 09:39, 16 mai 2005 (UTC)

Ka uues väljaandes (1989) on sama pealkirjaga artikkel, autor Paul Ariste.

Kui Sa väidad, et seda nimetust enam kasutada ei tohi, siis palun viita allikale. Andres 09:44, 16 mai 2005 (UTC)

  Meil on olemas Keeles ja Kirjanduses PPälli üllitatud artiklil põhinev keelte nimistu. Selle allika oleme autoriteetseks tunnistanud. Juudi keelt se's pole. Võib-olla keeleteadlased kasutavad ka tänapäeval seda nimetust? Inimgeograafid, kes selle valdkonnaga tegevad, on Nõukogude-järgsel ajal olnud terminites täpsemad.

    Küsimus pole selles, et seda seal nimekirjas ei ole. Seda nimetust on faktiliselt pikka aega kasutatud jidiši kohta. Isegi juhul, kui seda nüüd on otsustatud mitte kasutada, ei tohi seda maha vaikida, sest lugeja võib ju olla lugenud mõnd vanemat allikat (kas või mõnda kahest ENE väljaandest) ning tahab siit lisainfot saada. Mina ei tea, kas keegi seda nimetust praegu kasutab või mitte, aga hea oleks sedagi teada. (Uusim mulle teadaolev trükitud allikas, kus "juudi keel" on "jidiši" sünonüüm, on Võõrsõnastik. Olen nõus, et siin võiks olla hoiatus, et juudi keel ei ole sama mis heebrea keel (välja arvatud üks kasutusjuht Piiblis) ning küllap on asjakohane ka selgitada, et juutidel ei ole ühtset (kõne)keelt. Andres 10:15, 16 mai 2005 (UTC)

  Kui arvata seda artiklit artikliks jidišist, tuleks hoobilt kustutada Piiblit tsiteeriv osa kui väär ja eksitav. - Urmas 09:59, 16 mai 2005 (UTC)

  See ei ole artikkel jidišist, pigem on see midagi täpsustuslehe sarnast, kuigi mitte päris. On Sul ettepanekuid teistsuguseks vormistamiseks?

  Võiks ehk alustada nii: "juudi keeleks on nimetatud mõningaid juutide poolt kõneldavaid keeli" vms. Andres 10:15, 16 mai 2005 (UTC)

    See sobiks küll. - Urmas 10:19, 16 mai 2005 (UTC)

Välja otsitud andmebaasist "http://et.wikipedia.org../../../j/u/u/Arutelu%7EJuudi_keel_e803.html"

##### Views

- Artikkel
- Arutelu
- Viimane redaktsioon

##### Otsi